Shalom ja tere õhtust.
Eetris on TV7 Iisraeli Uudised Jeruusalemmast.
Tänased põhiteemad on:
Lähipäevil on Iisraelis tekkinud
murettekitav tõus koroonakandjate osas.
Hezbollah'i peasekretär Nasrallah'i teatel on Iisraeli püüded
piirata Hezbollah'i väge Liibanonis on täielikult läbi kukkunud.
Islami Džihaad Palestiinas juht Nakhalah' teatas,
et Iraani revolutsiooniline kaardivägi toetab tuhandete
palestiinlastest võitlejate väljaõpet, kes võitlevad juudiriigi vastu.
Lähipäevil on Iisraelis tekkinud
murettekitav tõus koroonakandjate osas.
Iisraeli tervishoiuministeeriumi teatel on kahe ööpäevaga
toimunud ebatavaline tõus koroonaviirusesse nakatunute osas.
Tervishoiuministeeriumi andmetel
on 24. maist 160 iisraellast nakatunud koroonasse,
kellest 64 avastati 48 tunni jooksul.
Raporti kohaselt on 37 kriitilises seisus,
36 neist juhitaval hingamisel.
Pean kahetsusega teatama,
et pühapäevast siiani on viirusesse surnud viis,
tõstes hukkunutemäära 284-ni.
Samas on viirusest tervenenud 719, seega kokku on tervenenud 14 679.
Oluline on märkida, et antud nakatunute tõusu taustal
on tehtud vähem teste kogu elanikkonnale,
seega võib levik olla ametlikust raportist suurem.
Muutus tekkis kolm päeva pärast
peaminister Netanyahu tegi positiivse teadaande
avada muuhulgas restoranid, suured pargid ja basseinid.
Meil on teile rõõmustav sõnum.
Valitsus lubab avada restoranid,
pubid, baarid, suured pargid ja basseinid.
Esmalt tahame toetada majandust,
firmaomanikke ja vabakutselisi, kes ootasid seda hetke.
Teisalt tahame teha te elu lihtsamaks,
kus teil on võimalik kodust väljuda, end värskendada
ja naasta koroonajärgsesse rutiini nii palju kui võimalik.
Iisraeli peaminister teatas, et avaliku sfääri avamine
on otseselt seotud riikliku koroonaviiruse suremusega.
Jälgime üldist kulgu.
Tegutseme vastavalt suremusmäärale.
Loodan, et me ei pea oma otsust muutma.
Otsus leevendada piiranguid avalikkusele,
sh Iisraeli toidutööstuse avamine,
sai sooja vastuvõtu restoranide ja kohvikute omanikelt,
kes on pidanud ligi kolm kuud hoidma ettevõtteid suletuna.
Tel Aviv ja tervishoiuministeerium on määranud väga ranged piirangud.
Laudadel peab olema 1,5m vahe, kogu personal kannab maske,
peseme regulaarselt käsi alkoholigeeliga.
Köök on täielikult sanitaarne, nii personal kui toit.
Täidame kõiki tervishoiuministeeriumi poolt antud regulatsioone.
Näeme inimesi istumas ja kohvitamas nagu tavaliselt.
Kohvikud elavad taas.
Nad olid kolm kuud suletud, kuid on taas töös ja olen põnevil.
Koroonasse nakatunute tõusu tõttu peab Iisraeli tervishoiuministeerium
olukorra hindamiseks erakorralise koosoleku.
Tervishoiuministeeriumi ametnik, kes soovis jääda anonüümseks:
Tekkinud on mure võimaliku koroona leviku hüppelise tõusu osas,
mistõttu tuleb kaaluda drastiliste meetmete kasutuselevõttu."
Ametnik ei täpsustanud, milliseid meetmeid peetakse silmas.
Ta lisas, et pärast olukorra hinnangut
otsustab tervishoiuministeerium koos peaministri
ja koroonaviiruse operatiivüksusega, kuidas edasi liikuda.
Teateid Liibanonist:
Hezbollah'i peasekretär Nasrallah'i teatel on Iisraeli püüded
piirata Hezbollah'i väge Liibanonis on täielikult läbi kukkunud.
Intervjuus suletud varjendist märgiti 20 a möödumist ajast,
mil Iisraeli armee taganes Liibanonist.
Hezbollah'i juhi sõnul
on Iisraeli hirm uue sõja puhkemises ta terrorirühmitusega
hoidnud lähiaastatel ära juudiriigi rünnakud Liibanonis.
Nasrallah' väljendas vastuseisu
pakkuda tuge ÜRO ajutisi relvajõude Liibanonis UNIFILi,
mis on rahvusvaheline sõjaväeline operatiivüksus,
mis hoiab rahu Liibanoni-Iisraeli piiril,
vastavalt ÜRO Julgeolekunõukogu 1701. resolutsioonile.
Nasrallah' ei soovi toetada UNIFILi, kuna Iisrael süüdistas Hezbollah'i,
et viimane on aktiivselt vägedega Liibanoni-Iisraeli lõunapiiril.
Seega oli Nasrallah' vastu 1701. resolutsioonile,
mis lõpetas edukalt 2006. a sõja Hezbollah'i ja IDFi vahel.
Seetõttu nõudis USA ÜRO peasekretärilt A. Guterresilt
hinnata enne 2020. a 1. juunit UNIFILi missiooni ja ta meeskonda.
Nasrallah'i sõnul ei ole ta vastu UNIFILi kohalolule Liibanonis,
kuid see aeg on läbi, mil Liibanon oli nõrk,
mistõttu ei saa Iisrael esitada sellele tingimusi,
varjudes n-ö "USA maski" taha.
Iraan investeeris väidetavalt 30 miljardit dollarit
Süüria president Assadi režiimi võimulhoidmiseks.
Intervjuus päevalehele Etemad
teatas ametist lahkuv parlamendiliige Heshmatollah Falahatpisheh,
kes teenis ka režiimi julgeoleku ja välispoliitika komitees,
et Iraan tegi suure investeeringu, et kindlustada Iraani mõju Süürias.
Oluline on välja tuua, et Süüriale eraldatud eelarve
oleks kaks korda suurem 2019. a Iraani julgeolekueelarvest.
Rahvusvahelise Valuutafondi sõnul
moodustaks investeering Süüriale 6,5% 2019. a Iraani SKTst.
Seotud uudistes:
Islami Džihaad Palestiinas juht Nakhalah' teatas,
et Islami revolutsiooniline kaardivägi toetab tuhandeid
palestiinlastest võitlejaid, kes võitlevad juudiriigi vastu.
Intervjuus Iraani telekanaliga Al-Nujaba avalikustas Nakhalah',
et Qudsi väejuht Soleimani alluvuses,
kes hukkus jaanuaris USA õhurünnakus,
treeniti tuhandeid palestiinlastest võitlejaid
Läänekalda ja Gaza laagrites, mida finantseeris ja juhtis Iraan.
Inimesed ei tea, et tuhanded palestiinlased
läbisid laagrites Soleimani käe all väljaõppe.
Tuhanded palestiinlased on okupeeritud alal.
Eri meetodite ja vahenditega
neid transporditakse, treenitakse ja tuuakse tagasi kodumaale.
Okupeeritud alalt? - Jah, Gazast ja Läänekaldalt.
Teateid Iraanist:
Sel nädalal kogunes uus Iraani parlament,
ligi kolm kuud pärast üleminekuperioodi.
Oluline on märkida, et erinevalt lääne parlamendist
allub Iraani parlament ehk Islami nõuandev esinduskogu
riigi ülijuhi Khamenei juhtimisele.
Iga väljastatud seadust peab kinnitama valvenõukogu,
mis koosneb 12 liikmest, kelle määrab ametisse Khamenei.
Iraani parlamenti kasutatakse režiimi hääletoruna ja agendaks.
Selle nädala avatseremoonial edastas president Rouhani
nii siseriiklikke kui rahvusvahelisi sõnumeid.
President teenib tehniliselt
Iraani ülijuhti riigi nõunikuna nii siseriiklikeks kui välisasjades.
Loodame, et valitsuse ja parlamendi suhe on selline,
et suudame juhtida riiki sel äärmiselt raskel ajal,
mil meile on määratud sanktsioonid ning vaenlane rõhub,
lisaks ohtlik koroonaviirus.
Kuigi Iraani presidendi sõnul on Iraanil olnud lähikuudel raskusi
võitluses koroonaviirusega just väheste finantside tõttu,
ei jätnud ta mainimata Iraani relvastatud vägede võimekuse.
Sõjanduses oleme maailmas tõusnud 22. kohalt 14-le.
Möödunud aastatega oleme näinud sõjanduses suurt muutust.
Tänan vaatamast!
TV7 on ühinenud üleilmse palveplaaniga.
Paluge meie meeskonnaga
rahu ja päästet Trinidadile ja Tobagole,
samuti rahu Jeruusalemmale ning päästet ja rahu Iisraelile.
Ühtlasi palvetage nende eest üle maailma,
kes on puudutatud koroonaviirusest.
Isiklikult tänaksin kõiki,
kes õnnitlesid ning hoidsid mind ja minu pere palvetes.
Oleme tõeliselt õnnistatud, et meile sündis pisipoeg.
Olen Jonathan Hessen.
Kena õhtu jätku ja kohtumiseni juba esmaspäeval samal ajal.
Tõlge: Mailis Lepp